Rozhodnutie Komisie
z 13. júla 1994,
ktorým sa mení a dopĺňa príloha I (13) k smernici Rady 92/118/EHS stanovujúcej požiadavky kladené na zdravie zvierat a na zdravie ľudí, ktorými sa riadi obchod s produktmi a dovoz do spoločenstva produktov, ktoré nie sú predmetom daných požiadaviek stanovených v osobitných pravidlách spoločenstva uvedených v prílohe A (I) smernice 89/662/EHS a, pokiaľ ide o patogény, smernice 90/425/EHS
(94/466/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 92/118/EHS zo 17. decembra 1992, ktorou sa ustanovujú požiadavky kladené na zdravie zvierat a na zdravie ľudí, ktorými sa riadi obchod s produktmi a dovozy do spoločenstva produktov, ktoré nie sú predmetom daných požiadaviek stanovených v osobitných pravidlách spoločenstva uvedených v prílohe A (I) k smernici 89/662/EHS a, pokiaľ ide o patogény, k smernici 90/425/EHS [1], a najmä druhý odsek jej článku 15,
keďže, vzhľadom na skúsenosti získané pri uplatňovaní uvedených opatrení, podmienky za ktorých sa obchoduje a za ktorých sa dovážajú trofeje lovnej zveri sa musia zmeniť a doplniť; keďže z tohoto dôvodu sa musí príloha I (13) k vyššie uvedenej smernici preformulovať;
keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Kapitola 13, príloha I k smernici 92/118/EHS sa týmto nahrádza prílohou k tomuto rozhodnutiu.
Článok 2
Toto nariadenie nadobúda účinnosť 1. decembra 1994.
Článok 3
Toto rozhodnutie je adresované členským štátom.
V Bruseli 13. júla 1994